钦定古今图书集成/理学汇编/文学典/第080卷 > 滕岑
## 钦定古今图书集成/理学汇编/文学典/第080卷 > 滕岑

按《浙江通志》：“岑字元秀，桐庐人。绍兴进士。平生苦吟，
与陈埙相倡和，其佳处自谓高视大历十才子。所作
诗凡三千首。赵汝愚知郡日，借其集失去，故传者甚
少，然大抵皆江西体也。其《咏秋晚》云：‘林叶疏逾响，山
云薄易销’。”《拄杖送僧》云：“‘断桥测水露半影，野渡擉泥
留乱痕’。皆其警句也。”后宋景濂序睦州诗派，岑实与
焉。